Translate the text from Welsh to English.



 
Yn yr wythnosau diwethaf, mae pobl ifanc ledled y byd wedi galw am weithredu ar fyrder i fynd i'r afael â'r newid yn yr hinsawdd.


Heddiw, mae Llywodraeth Cymru yn cyhoeddi Ffyniant i Bawb: Cymru Carbon Isel \- cynllun cadarn a manwl ar draws y llywodraeth i ostwng allyriadau a chyfrannu at yr ymgyrch fyd\-eang yn erbyn y newid yn yr hinsawdd.


Mae'n pennu sut y bydd Cymru yn bodloni ei chyllideb carbon gyntaf, ac yn gosod y sylfeini ar gyfer sut y bydd Cymru yn cyrraedd ei tharged uchelgeisiol o leihau allyriadau nwyon tŷ gwydr o leiaf 80% erbyn 2050\.


Mae'n nodi 100 o flaenoriaethau a pholisïau ar draws pob maes o lywodraeth, gan gynnwys:


* Plannu mwy o goed, 2,000 hectar y flwyddyn o leiaf ar y cychwyn, ac yna ddyblu hynny i 4,000 hectar cyn gynted â phosib
* Comisiynu astudiaeth ddichonoldeb annibynnol ar ddal carbon i'w ddefnyddio a'i storio
* Lleihau allyriadau o gynhyrchu pŵer yng Nghymru, gan gynnwys defnyddio ein pwerau cydsynio, cynllunio a thrwyddedu a datblygu polisïau ar y tanwydd sy'n cael ei ddefnyddio i gynhyrchu pŵer
* Annog pobl i ddefnyddio cerbydau trydan trwy ddatblygu rhwydwaith wefru gyflym
* Uchelgais ddewr i fysiau, tacsis a cherbydau hurio preifat fod yn ddi\-garbon erbyn 2028
* Adolygu rheoliadau adeiladu i edrych ar sut i bennu safonau effeithlonrwydd ynni uwch ar gyfer adeiladau newydd;
* Gweithio gyda partneriaid i gynnwys mwy am gynaliadwyedd a datgarboneiddio yn y cwricwlwm newydd
* Darparu coed ffrwythau a thanwydd ar gyfer ardal gyfan Mynydd Elgon yn Uganda erbyn 2030\.


Bydd y Prif Weinidog yn cadarnhau £4 miliwn i gefnogi prosiectau carbon isel o dan arweiniad y gymuned. Mae hyn yn cynnwys £1\.3 miliwn ar gyfer CARE \- cymdeithas mantais gymunedol yn Sir Benfro, i helpu cymuned Cwm Arian i fod yn gymuned garbon isel.


Caiff Cymru Carbon Isel ei lansio yn y Gyfnewidfa Lo yng Nghaerdydd \- oedd yn ganolog i fasnach lo fyd\-eang \- symbol o ymrwymiad Cymru i symud ymlaen ac i fod  yn arweinydd mewn technolegau ynni glân.


Mae'r cynllun yn ganlyniad cydweithio, gyda mewnbwn gan bobl a sefydliadau ledled Cymru, gan gynnwys pobl ifanc. 


Bydd Sion Sleep, aelod o Uprising Cymru, oedd yn rhan o'r protestiadau diweddar gan fyfyrwyr yng Nghaerdydd yn erbyn y newid yn yr hinsawdd, yn siarad yn y lansiad.


Dywedodd y Prif Weinidog:



> "Mae'n amhosibl peidio â chael eich ysbrydoli gan yr angerdd yr ydym wedi'i weld gan y genhedlaeth ifanc, er na fyddwn yn cynghori pobl ifanc i golli'r ysgol. 
> 
> 
> "Mae'r genhedlaeth ifanc yn sylweddoli y gallai y diffyg gweithredu ar hyn o bryd i wella ein hamgylchedd ddod â chanlyniadau difrifol iawn ar gyfer eu dyfodol.
> 
> 
> "Yng Nghymru, datblygwyd a chyflwynwyd deddfwriaeth arloesol, yn galw arnom i ystyried yr effaith a gaiff y penderfyniadau a'r polisïau yr ydym wedi'u gwneud ar genedlaethau'r dyfodol. 
> 
> 
> "Dyna pam ein bod yn gwahodd pobl ifanc i fod yn rhan o'r sgwrs, i helpu ein hannog i wneud y newidiadau sydd eu hangen ar gyfer eu dyfodol."


Dywedodd y Prif Weinidog:



> "Mae cynllun heddiw yn gosod y sylfaen ar gyfer newidiadau pellach. Mae'n dasg fawr, ond mae difrifoldeb y sefyllfa yn fwy na hyn hyd yn oed.
> 
> 
> "Fel llywodraeth, mae gennym ddyletswydd i arwain, ond ni allwn wneud hyn ar ein pennau ein hunain. Mae gan bob un ohonom gyfrifoldeb i weithredu."


Heddiw, mae Prifysgol Caerdydd wedi'u dewis i arwain canolfan newydd gwerth £5 miliwn i edrych sut y gallwn fyw yn wahanol i sicrhau y gostyngiadau pellgyrhaeddol mewn allyriadau sydd eu hangen i fynd i'r afael â'r newid yn yr hinsawdd.


Bydd yn canolbwyntio ar y meysydd heriol o fywyd pob dydd sy'n cyfrannu'n sylweddol at y newid yn yr hinsawdd, ond sydd wedi bod yn anodd iawn eu newid. Mae'r rhain yn cynnwys y bwyd a'r cynnyrch rydyn ni'n eu defnyddio, bwyd a deiet, teithio, a gwresogi/oeri adeiladau.


Gan gydnabod yr angen am y newid mawr hwn, mae Llywodraeth Cymru wedi cydweithio'n agos gydag ymchwilwyr Prifysgol Caerdydd a sefydliadau partner eraill i lunio'r prosiect sy'n cael eu cynllunio gan y Ganolfan.


Meddai Cyfarwyddwr newydd y Ganolfan, Yr Athro Lorraine Whitmarsh o Brifysgol Caerdydd:



> "Er bod bellach fomentwm rhyngwladol dros weithredu i fynd i'r afael â'r newid yn yr hinsawdd, mae'n amlwg na fyddwn yn cyrraedd targedau hollbwysig, megis cadw'r cynnydd yn nhymheredd y byd o fewn 2 gradd Celsius o gymharu â'r lefelau cyn yr oes ddiwydiannol, heb newidiadau sylfaenol mawr ar draws pob rhan o gymdeithas.
> 
> 
> "Yn y Ganolfan Newid Hinsawdd a Thrawsnewid Cymdeithasol rydym yn cydnabod bod y newid yn yr hinsawdd yn argyfwng sy'n galw am weithredu ar raddfa llawer ehangach na sydd wedi'i weld hyd yma. Ffyniant i Bawb: Mae Cymru Carbon Isel yn cydnabod bod gan bawb ran i'w chwarae. Byddwn yn mynd i'r afael â'r cwestiwn sylfaenol o sut y gallwn fyw yn wahanol ac yn well, mewn ffyrdd sy'n bodloni'r angen am y gostyngiadau systematig, mawr a chyflym hyn mewn allyriadau."


Mae Comisiynydd Cenedlaethau’r Dyfodol ar gyfer Cymru, Sophie Howe, wedi cyfrannu at y cynllun a bydd yn siarad yn y lansiad heddiw. Dywedodd:



> “Rwy’n croesawu cynllun Cymru Carbon Isel Llywodraeth Cymru, sy’n gosod y sylfaen ar gyfer newid Cymru i fod yn genedl carbon isel, gan adlewyrchu uchelgais Deddf Llesiant Cenedlaethau’r Dyfodol. Bydd y cynllun hwn, a chynlluniau yn y dyfodol, yn cefnogi’r trawsnewid sydd ei angen i fodloni’r saith nod llesiant ac, yn benodol, nod llesiant Cymru Lewyrchus, sy’n ailddiffinio ffyniant fel cymdeithas arloesol, gynhyrchiol a charbon isel sy’n cydnabod cyfyngiadau’r amgylchedd ac yn defnyddio adnoddau’n effeithlon a chymesur.
> 
> 
> “Rwy’n croesawu’n benodol y ffocws ar gyfiawnder hinsawdd a sicrhau trawsnewid teg. Yr hyn rydyn ni’n sôn amdano yw dyfodol iachach, cadarn a thecach i’n plant ni a phlant ein plant ac mae’n galonogol bod pobl ifanc wedi cael lleisio eu barn wrth lunio’r polisi hwn sy’n effeithio ar eu dyfodol.
> 
> 
> “Nawr mae’n rhaid i ni weld arweinyddiaeth feiddgar ar draws y Llywodraeth gyfan, a chan ein cyrff cyhoeddus ni a’r byrddau gwasanaethau cyhoeddus, er mwyn creu mudiad o newid sy’n galluogi pawb i wneud dewisiadau gwell sy’n lleihau ein hallyriadau ni ar y cyd. O’r adeiladwyr sy’n gallu helpu i wneud ein cartrefi a’n swyddfeydd ni’n fwy ynni effeithlon i’r cynllunwyr trefi sy’n creu’r gofod rydyn ni’n byw ynddo ac yn teithio iddo, a’r bobl ifanc fydd yn talu gyda’u hiechyd a’u lles os na fyddwn ni’n gweithredu ar fyrder er mwyn sicrhau ein bod ni i gyd yn chwarae rhan hanfodol mewn mynd i’r afael â newid yn yr hinsawdd er lles pobl heddiw a chenedlaethau’r dyfodol.”


Dywedodd Sion Sleep, aelod o Uprising Cymru:



> “Mae wir yn bwysig bod gan bobl ifanc lais ynghylch newid yn yr hinsawdd oherwydd ni yw’r bobl sy’n mynd i orfod delio â’r problemau yn y pen draw, a’n plant ni hefyd. Nid ni yw’r bobl sy’n rhoi ein hunain yn y sefyllfa yma, ond ni yw’r bobl sy’n mynd i orfod ceisio creu newid mawr.”







Translation:


 
In recent weeks, young people across the world have called for urgent collective action to tackle climate change.


Today, the Welsh Government is publishing Prosperity for All: A Low Carbon Wales – a robust and detailed cross\-government plan to cut emissions and contribute to the global fight against climate change.


It sets out how Wales will meet its first carbon budget and lays the foundations for how Wales will achieve its ambitious target of reducing the greenhouse gas emissions by at least 80% by 2050\.


It sets out 100 priorities and policies across all areas of government, including:


* Increasing tree planting to initially at least 2,000 hectares per year and then to double that to 4,000 hectares as rapidly as possible
* Commissioning an independent feasibility study on carbon capture use and storage
* Reducing emissions from power generation in Wales, including using our consenting, planning and permitting powers and developing a policy position on the fuels used to generate power
* Encouraging take\-up of electric vehicles by developing a rapid charging network
* A bold ambition for buses, taxis and private hire vehicles to be zero emission  by 2028
* Reviewing building regulations to explore how higher energy efficiency standards can be set for new builds
* Working with partners to include more about sustainability and decarbonisation in the new curriculum
* Providing fruit and fuel trees for the entire Mount Elgon region in Uganda by 2030\.


The First Minister will confirm £4 million to support community\-led low carbon projects. This includes £1\.3 million for CARE – a community benefit society in Pembrokeshire, to help the Cwm Arian community become a low\-carbon community.


A Low Carbon Wales will be launched at the Coal Exchange in Cardiff – once the heart of the global coal trade – in a symbol of Wales’ commitment to move forward and become a leader in clean energy technologies.


The plan is the result of collaborative working, with input from people and organisations across Wales, including young people.


Sion Sleep, a member of Uprising Cymru, who was part of the recent student protests in Cardiff against climate change, will be speaking at the launch event.


The First Minister said:



> “It’s impossible not to be inspired by the passion we have seen from younger generations, although I wouldn’t advocate young people missing school.
> 
> 
> “Our younger generations recognise the action we fail to take to make improvements to our environment now could have catastrophic consequences for their futures.
> 
> 
> “In Wales, we developed and introduced ground\-breaking legislation, requiring us to consider the impact the decisions and policies we make will have on future generations.
> 
> 
> “This is why we are inviting young people to be a part of the conversation, to help embolden us to make the changes that are needed for their future.”


The First Minister added:



> “Today’s plan lays the foundation for further change. The scale of the task is great, but the gravity of the situation is even greater.
> 
> 
> “As a government we have the responsibility to lead, but we cannot do this alone. Each and every one of us has a responsibility to take action.”


Today, Cardiff University has been selected to lead a new £5 million centre to explore how we can live differently to achieve the rapid and far\-reaching emissions cuts required to address climate change.


It will focus on challenging areas of everyday life that contribute substantially to climate change, but which have proven stubbornly resistant to change. These include consumption of goods and physical products, food and diet, travel, and heating/cooling in buildings.


Recognising the need for this transformative change, Welsh Government has worked closely with researchers at Cardiff University and its other partner organisations to shape the projects planned by the Centre.


The new Centre’s Director, Professor Lorraine Whitmarsh of Cardiff University, said:



> “While there is now international momentum on action to tackle climate change, it is clear that critical targets, such as keeping global temperature rise to well within 2 degrees Celsius relative to pre\-industrial levels, will be missed without fundamental transformations across all parts of society.
> 
> 
> “At the Centre for Climate Change and Social Transformations we recognise that climate change is an emergency that requires action on a far greater scale than has been seen so far. Prosperity for All: A Low Carbon Wales recognises that everyone has a role to play. We will address the fundamental question of how we can live differently and better, in ways that meet the need for these systemic, deep and rapid emission reductions.”


Future Generations Commissioner for Wales, Sophie Howe, has contributed to the plan and will be speaking at today’s launch. She said:



> “I welcome the Welsh Government’s Low Carbon Wales plan which sets the foundation for Wales to transition to a low carbon nation, reflecting the ambition of the Well\-being of Future Generations Act. This, and future plans, will support the transformational shift needed to meet the 7 well\-being goals and in particular, a Prosperous Wales well\-being goal which redefines prosperity as an innovative, productive and low carbon society which recognises the limits of the environment and uses resources efficiently and proportionately.
> 
> 
> “I particularly welcome the focus on climate justice and ensuring an equitable transition. What we are talking about is a healthier, resilient more equitable future for our children and our children’s children and it is encouraging that young people have been given a voice in shaping this policy that affects their future.
> 
> 
> “We now need to see bold leadership across the whole of Government, and from our public bodies and public services boards in creating a movement of change that enables everyone to make better choices that minimise our collective emissions. From the builders who can help make our homes and offices more energy efficient, to our town planners who create the spaces we live in and travel to, to the young people who will pay with their health and well\-being if we do not take immediate action to ensure we all play a crucial role in tackling climate change for the benefit of people today and our future generations.”


Sion Sleep, Uprising Cymru said:



> “It is really important that young people have a voice with regards to climate change because we are the people who are going to have to deal with the problems eventually and our children as well. We are not the people who put ourselves in this situation but we are the people who are going to have to try and bring about real change.”